In nomine Domini. Ego Girardus dono unum curtilum cum appenditiis suis ad locum Cluniacum, pro anima Josmari, filii mei, et in locum sepulturæ; qui est situs in Arpaiaco: et terminatur a mane rivo volvente, a meridie terra Letaldi, a certio aqua, a sero via publica. Et faciant seniores prefati loci quicquid voluerint; et qui contradicere voluerit auri uncias IIII componat, et inantea hæc carta firma et stabilis permaneat, stipulatione subnixa. Actum Arpaiaco publice. S. Girardi et Josmari, et Rolanni, et Amici, et Esoritulæ, qui omnes simul fieri et firmare rogaverunt. Data per manum Duranni, feria V, II kalendas octobris, anno XII Rotberti regis.